Harta candidaților la alegerile parlamentare. Județul în care sunt 27 de candidați pe un loc.
7.136 este numărul candidaților la alegerile parlamentare din 2020. Cei mai mulți candidați provin de la PMP (641), PNL (640), Pro România (639) și PSD (631). În Brăila, sunt 19,8 candidați pe un loc de deputat și 27,5 de candidați pe un loc de senator.
Conform votcorect.ro, numărul candidaților a crescut de la 6.476 în 2016 la 7.136. Deși cea mai mare parte a acestor sunt nominalizați de partide precum PSD, PNL sau PMP, numeric există o competiție vizibilă din partea unor partide care nu au avut reprezentare parlamentară în ultimul mandat, precum AUR sau PER. Participarea femeilor rămâne redusă și la alegerile parlamentare, doar 29,5% din totalul candidaților.Din cei 7.136 de candidați, un număr de 4.659 candidează la Camera Deputaților și 2.477 la Senat.Cei mai mulți candidați provin de la PMP (641), PNL (640), Pro România (639) și PSD (631). Alianța USR-Plus, singura alianță la aceste alegeri, a înregistrat 616 candidați. 42 de candidați independenți s-au înscris pentru Camera Deputaților și unul pentru Senat.Cea mai mare competiție este în județul Brăila la Camera Deputaților, cu 19,8 candidați pe loc, iar cea mai mică la Buzău, cu 9 pe loc.La Senat, lupta cea mai intensă se poartă în Brăila, cu 27,5 candidați pe un loc, cea mai slabă înregistrându-se în Prahova, 11,8 pe loc.